The Blue Bird (1918)

The Blue Bird er en stum amerikansk fantasyfilm fra 1918 regissert av Maurice Tourneur. Filmmanuset ble skrevet av Charles Maigne. Det litterære forelegget var Maurice Maeterlincks skuespill L'Oiseau bleu, som ble uroppført på Moskva kunstnerteater den 30. september 1908. Søskenparet Mytyl og Tyltyl blir spilt av den norskfødte, amerikanske skuespilleren Tula Belle og Robin Macdougall.

I 2004 ble filmen vurdert som «kulturelt, historisk eller estetisk betydningsfull» av Library of Congress og valgt ut til bevaring i dets National Film Registry.

The Blue Bird ble nyinnspilt av Twentieth Century-Fox i 1940 og 1976.

Innspillingsfakta 
Filmen ble spilt inn i studioene til Famous Players-Lasky i Fort Worth i New Jersey. Filmen er 1 time og 20 minutter lang.

Filmklipper 
Ifølge nyere kilder ble The Blue Bird redigert (klippet) av Clarence Brown.

Handling 
Feen Berylune oppfordrer søskenparet Mytyl og Tyltyl til å søke etter lykkens blå fugl.

Rolleliste 
Tula Belle – Mytyl
Robin Macdougall – Tyltyl
Edwin E. Reed – pappa Tyl
Emma Lowry - mamma Tyl
William J. Gross – Gaffner Tyl
Florence Anderson – bestemor Tyl
Edward Elkas – Berlingot
Katherine Bianchi – Berlingots datter
Lillian Cook – feen Berylune
Gertrude McCoy – Lys
Lyn Donelson – Natt
Charles Ascot – Hund
Tom Corless – Katt
Mary Kennedy – Vann
Eleanor Masters – Melk
Charles Craig – Sukker
Sammy Blum – Brød
S.E. Potapovitch – Ild
Rose Rolanda

Bevaringsstatus 
En kopi av filmen befinner seg i George Eastman House Motion Picture Collection.

Videoversjon 
Se filmen her:

Referanser

Eksterne lenker 

Stumfilmer fra USA
Fantasyfilmer fra USA
Filmer fra 1918